За други значења на поимот, погл. Днепар (појаснување).

**Днепар** (украински: *Дніпро*; руски: *Днепр*), порано **Днепропетровск** (украински: *Дніпропетро́вськ*; руски: *Днепропетро́вск*; од 1926 до 2016) — четврт најголем град во Украина, со околу еден милион жители. Се наоѓа југоисточно од главниот град на Украина Киев, на реката Днепар, во јужниот средиштен дел на земјата. Днепар е административен центар на Днепропетровската област. Наречен е по реката Днепар, која тече низ него.

Днепар бил познат како Екатеринослав (руски: Екатериносла́в; украински: Катериносла́в) до 1925. Во 1787, од страна на Екатерина Велика, градот бил прогласен за административен центар на новоосвоените територии на империска Русија, вклучувајќи ги и териториите добиени од Османлиската империја по Ќучуккајнарџискиот договор од 1774 година.

Во 1926, градот го добил името Днепропетровск по советскиот револуционер Григориј Петровски. Станал главен индустриски центар во Советска Украина и следователно еден од клучните центри на атомската, воената и вселенската индустрија на поранешниот Советски Сојуз. Бил седиште на Јужмаш, главен проектант и производител за вселенската индустрија и балистички ракети. Поради неговата воена индустрија, Днепар бил затворен град до 1990-тите години. На 19 мај 2016, со одлука на украинската Врховна рада како дел од процесот за Декомунизација на Украина, градот бил реименуван во Днепар (укр. *Дніпро*).

Во рамките на поширокото градско подрачје, населението се движи од 1.004.000 до 1.360.000 луѓе.

Имиња
-----

Низ годините, Днепар го менувал своето име повеќепати:

* Екатеринослав 1776–1782, повторно 1783–1797
* Новоросијск 1797–1802
* Екатеринослав 1802–1917
* Сичеслав 1917–1918
* Екатеринослав 1918–1926
* Днепропетровск 1926–2016
* Днепар 2016-денес

Исто така, бил означуван како *Катеринослав* и *Катаринослав* на карти во XIX век.

Географија
----------

Воздушен поглед на Днепропетровск. Реката Днепар и бројните мостови на реката може да се видат.
Градот е изграден главно на бреговите на реката Днепар, во дел од главниот меандер на реката каде го менува својот тек од север кон запад, а потоа продолжува кон југ и југозапад низ Украина, стигнувајќи во Херсон пред да се влие во Црното Море. Оваа положба обезбедува значајни можности за развој на земјоделството, главно благодарение на природното наводнување обезбедено од реката и плодната почва.

Областа во градот е главно без ридови и други височинки. Низинската област му го овозможила големиот развој на градот низ годините, особено во последните 200 години. Додека поголемиот дел од станбените, комерцијалните и индустриските окрузи на градот се долж јужниот брег на реката, некои области се изградени и на помалку гостопримливиот северен брег на реката.

Денес, обата брега се развиени и располагаат со голем број индустриски објекти. Аеродромот на градот се наоѓа 15 километри југоисточно од градот.

Центарот на градот е изграден на големо плато веднаш до Днепар, меѓутоа, стариот дел на градот е сместен на рид, кое е создадено како последица на промената на текот на реката кон југ. Булеварот Карл Маркс води до двете големи архитектонски знаменитости на градот и претставува важна сообраќајница низ центарот.

Централниот плоштад е мало продолжување на плоштадот Ленин, веднаш до шопинг-центарот Европа.
### Клима

Летата во Днепар се многу топли (просечна дневна температура во јули е 24 до 28 °C, понекогаш дури и пожешко од 32 до 36 °C). Температури од 36° се забележуваат и во мај. Зимите не се толку студени (просечната дневна температура во јануари е од -4 до 0 °C, но кога нема снег и кога ветровите се силни, се чувствува поголем студ. Мешавина на снег и дожд обично се појавува во декември.

Најдобро време за посетување на градот е кон крајот на пролетта - крај на април и мај и рано во есента: септември, октомври, кога дрвјата во градот стануваат жолти.

Климата е мешавина на умерена и континентална клима и понекогаш во зима кога е многу студено и паѓа снег (понекогаш температурите паѓаат од −10 до −15 °C), а во лета, градот е многу топол (понекогаш над +40 °C), особено кон крајот на јули иа август.

| Климатски податоци за Днепар |
| --- |
| Месец | Јан | Фев | Мар | Апр | Мај | Јун | Јул | Авг | Сеп | Окт | Ное | Дек | Годишно |
| Највисока забележана °C (°F) | 12.3 (54.1) | 17.5 (63.5) | 24.1 (75.4) | 31.8 (89.2) | 36.1 (97) | 37.8 (100) | 39.8 (103.6) | 40.9 (105.6) | 36.5 (97.7) | 32.6 (90.7) | 20.6 (69.1) | 16.3 (61.3) | 40.9 (105.6) |
| Прос. висока °C (°F) | −1.0 (30.2) | 0.0 (32) | 6.0 (42.8) | 15.2 (59.4) | 22.1 (71.8) | 25.6 (78.1) | 28.0 (82.4) | 27.4 (81.3) | 21.5 (70.7) | 13.8 (56.8) | 5.2 (41.4) | 0.2 (32.4) | 13.7 (56.7) |
| Сред. дневна °C (°F) | −3.7 (25.3) | −3.4 (25.9) | 1.8 (35.2) | 9.6 (49.3) | 16.1 (61) | 19.8 (67.6) | 22.1 (71.8) | 21.4 (70.5) | 15.5 (59.9) | 8.9 (48) | 2.0 (35.6) | −2.3 (27.9) | 9.0 (48.2) |
| Прос. ниска °C (°F) | −6.1 (21) | −6.3 (20.7) | −1.6 (29.1) | 4.9 (40.8) | 10.6 (51.1) | 14.6 (58.3) | 16.7 (62.1) | 15.8 (60.4) | 10.7 (51.3) | 5.0 (41) | −0.5 (31.1) | −4.7 (23.5) | 4.9 (40.8) |
| Најниска забележана °C (°F) | −30.0 (−22) | −27.8 (−18) | −19.2 (−2.6) | −8.2 (17.2) | −2.4 (27.7) | 3.9 (39) | 5.9 (42.6) | 3.9 (39) | −3.0 (26.6) | −8.0 (17.6) | −17.9 (−0.2) | −27.8 (−18) | −30.0 (−22) |
| Прос. врнежи мм (ин) | 45 (1.77) | 43 (1.69) | 43 (1.69) | 38 (1.5) | 42 (1.65) | 60 (2.36) | 54 (2.13) | 43 (1.69) | 41 (1.61) | 37 (1.46) | 46 (1.81) | 47 (1.85) | 539 (21.22) |
| Прос. бр. дождливи денови | 9 | 8 | 10 | 13 | 13 | 13 | 12 | 9 | 10 | 10 | 12 | 11 | 130 |
| Прос. бр. снежни денови | 16 | 15 | 9 | 1 | 0.1 | 0 | 0 | 0 | 0 | 1 | 6 | 15 | 63 |
| Прос. релативна влажност (%) | 88 | 85 | 79 | 67 | 62 | 66 | 65 | 62 | 70 | 77 | 87 | 88 | 75 |
| Извор: Pogoda.ru.net |

Наводи
------

1. ↑  „Личен блог на градоначалникот". Архивирано од изворникот на 2014-09-25. Посетено на 2013-02-06.
2. 1 2  *Днепропетровска област, статистики* (украински)
3. ↑  gorod.dp.ua *Днепропетровска област, статистики* (украински)
4. ↑  Ukrcensus.gov.ua — Град Архивирано на 9 јануари 2006 г. 8 март 2007
5. ↑  *Официјални статистики, 01.08.2012 (украински)*
6. ↑  Под затворен град се подразбира дека ниеден странец не смее да влезе во градот без официјална дозвола.
7. ↑  Обединети нации Сектор за економски и социјални прашања, Движења на урбанизацијата во светот Архивирано на 31 октомври 2013 г. (Обединети нации, 2010), Табела A.12. Податоци за 2007.
8. ↑  Томас Бринкоф, Principal Agglomerations of the World, 12 март 2009.
9. ↑  Украински национализам во 1990-ти: Малцинска вера од Ендру Вилсон, Cambridge University Press, 1996, ISBN 978-0-521-57457-0, page 89
10. ↑  Англиска карта од 1820
11. ↑  *Поврзано:* klimadiagramme.de — Клима во Днепропетровск
12. ↑  „Pogoda.ru.net" (руски). мај 2011. Посетено на 4 октомври 2012.

Надворешни врски
----------------

|  |  |
| --- | --- |
| Ризница | „Днепар (град)" на Ризницата ? |

* Портал: Украина

* (руски) „Вести за Днепар. Карта на градот". Архивирано од изворникот на 2022-05-09. Посетено на 2013-02-06.
* (англиски) „Добре дојдовте во Днепар!".
* Страница за градби во Днепар Архивирано на 13 август 2012 г.
* (руски) „Портал за градот".
* Слики од Днепар

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Украина Административна поделба на Украина |
| --- |
|  |
| Главен град: **Киев** |
|  |
| Области | 
 Виничка **·**  Волинска **·**  Днепропетровска **·**  Донечка **·**  Житомирска **·**  Закарпатска **·**  Запорошка **·**  Ивано-франковска **·**  Киевска **·**  Кировоградска **·**  Луганска **·**  Лавовска **·**  Николаевска **·**  Одеска **·**  Полтавска **·**  Ровненска **·**  Сумска **·**  Тернополска **·**  Харковска **·** Херсонска **·**  Хмелничка **·**  Черкаска **·**  Черниговска **·**  Черновечка  |
|  |
| Посебни градови | 
 Киев **·**  Севастопол 1  |
|  |
| Автономна република | Автономна Република Крим 1 |
|  |
| Управни седишта | 
 Виница •  Днепар •  Донецк •  Житомир •  Запорожје •  Ивано-Франковск •  **Киев** •  Кировоград •  Лавов •  Луганск •  Луцк •  Николаев •  Одеса •  Полтава •  Ровно •  Севастопол •  Симферопол •  Суми •  Тернопол •  Ужгород •  Харков •  Херсон •  Хмељницки •  Черкаси •  Чернигов •  Черновци  |
|  |
| 1 Дефакто во состав на Русија |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 1462149198247574940008
* GND: 50501-8
* SUDOC: 147702135
* NKC: ge205392

 |

 |